
Studenții UB care studiază sau care sunt interesați de zona științelor socio-umane și care sunt invitați să aplice pentru unul dintre BIP-urile organizate în cadrul CIVIS. Democrația, alegerile și, implicit, știrile false, dar și evoluția economiei sunt doar câteva dintre temele propuse de profesorii din cadrul Alianței în această sesiune de înscriere:
· A revival of ideologies? Ideas and opinions in contemporary democracies
· Democracy, citizens & new forms of civic engagement
· Main St. Civis Doctoral Seminar Series
· Pluralism of economic ideas
· European Election in times of (poli)crises
· Law, Community and Justice
· Online fake news and disinformation: recognize and verify
· The Ethics of narratives: between old and new media
· Linguistic cultures and communities in Europe  (past and present). Building the Eurotales museum
· TransMount - Transitions in Mountain Environments
· Strategic Communication for Social Change
· The challenge of sustainability in European democracies
Construit în baza conceptului de excelență academică, acest tip de program răzbate granițele subiectelor, ciclurilor și domeniilor tradiționale de studiu, garantând astfel participanților o viziune nouă asupra temelor dezbătute. 
Fiecare BIP este dezvoltat, organizat și predat de cadre didactice de la cel puțin trei universități membre CIVIS și combină predarea online cu 5 zile de mobilitate fizică într-una dintre țările de reședință ale universităților implicate în program. Acest format inovator, care combină sesiunile online cu întâlnirile față în față, deschide drumul către noi oportunități de studiu internațional pentru studenții universităților membre CIVIS. 
Absolvirea unui BIP este recompensată cu 3-6 ECTS și menționată în pașaportul CIVIS al fiecărui participant. Perioada de mobilitate fizică este susținută financiar din fondurile CIVIS, cu condiția ca aplicantul să nu beneficieze simultan de altă bursă Erasmus. 
Termenul limită de înscriere este 28 aprilie 2024. Mai multe detalii despre acest tip de program de studiu sunt disponibile pe pagina dedicată. 
